หนูเปนตกขาวสีเหลืองมา4วันแร้วคะและเวลาปัสสาวะรุ้สึกแสบขัดปวดท้องน้อย และเวลาจะล้างมันก้อโดนน้ำม่ค่อยได้คะรุ้สึกแสบ เวลาเดินก้อเดินม่ค่อยสะดวกเรยคะ แต่หนุก้อทานยาแก้อักเสบนะคะ และมันจะหายเองรึอย่างไงคะ
สวัสดีค่ะ การวินิจฉัยที่เป็นไปได้-กระเพาะปัสสาวะอักเสบ เกิดจากการกลั้นปัสสาวะไว้นานๆ ทำให้ปัสสาวะที่มีเชื้อคั่งอยู่ในกระเพาะปัสสาวะนานจนเกิดการอักเสบติดเชื้อ ร่วมกับในผู้หญิงมีท่อปัสสาวะสั้นทำให้เชื้อจากภายนอกร่างกายเช่นเวลามีเพศสัมพันธ์ หรืออุจจาระ แล้วเชื้อผ่านเข้าไปยังท่อปัสสาวะขึ้นไปจนถึงกระเพาะปัสสาวะได้ มาด้วยปัสสาวะแสบขัดหรือเป็นเลือด ร่วมกับปวดท้องน้อย-การติดเชื้อในท่อปัสสาวะจากโรคติดต่อทางเพศสัมพันธ์เช่นหนองใน อาจทำให้มีตกขาวหรือเลือดออกผิดปกติทางช่องคลอด หากการติดเชื้อลุกลามเข้าไปในอวัยวะภายในอุ้งเชิงกราน อาจมีปวดท้องน้อยร่วมด้วยได้-กรวยไตอักเสบ อาการและสาเหตุคล้ายกระเพาะปัสสาวะอักเสบ แต่มักมีไข้ หนาวสั่นร่วมด้วย-นิ่วในทางเดินปัสสาวะ อาจมีปัสสาวะเป็นเลือด ปวดท้องร้าวลงขาได้ควรไปพบแพทย์เพื่อตรวจปัสสาวะยืนยันการวินิจฉัยด้วยการตรวจปัสสาวะ ถ้าพบว่าเป็นกระเพาะปัสสาวะอักเสบจะได้รับยาฆ่าเชื้อและควรไปติดตามอาการตามนัด แพทย์อาจตรวจภายในร่วมด้วยว่าเข้าได้กับอวัยวะภายในอุ้งเชิงกรานอักเสบหรือเปล่า ซึ่งต้องใช้ยาฆ่าเชื้อรักษาเช่นกัน แต่ไม่ควรซื้อยาฆ่าเชื้อมารับประทานเอง ควรอยู่ภายใต้การดูแลของแพทย์ค่ะการดูแลตัวเองเบื้องต้น งดการมีเพศสัมพันธ์ ดื่มน้ำมากๆ ไม่กลั้นปัสสาวะ รับประทานยาแก้ปวด ยาแก้อักเสบที่ไม่ใช่สเตียรอยด์ได้ ถ้าปวดหน่วงท้องน้อยร่วมด้วย พักผ่อน